stanford-oval/wikipedia huggingface dataset:
Princesa de Asturias (1896)

| Princesa de Asturias |
| --- | --- |


Aluksen vaiheet
Rakentaja:  Caracca
Kölinlasku:  1890
Laskettu vesille:  17. lokakuuta 1896
Palveluskäyttöön:  1902
Tekniset tiedot
Uppouma:  6 888 t
Pituus:  110,97 m
Leveys:  18,59 m
Syväys:  6,61 m
Koneteho:  14 800 ihp
Nopeus:  20 solmua
Miehistöä:  542
Aseistus
Aseistus:  2 × 9,4"/40 tykkiä 8 × 5,5"/35 tykkiä 8 × 6 naulan tykkiä 10 × 1 naulan tykkiä 5 × torpedoputkea
Princesa de Asturias oli Espanjan laivaston vuonna 1896 vesillelaskettu Princesa de Asturias -luokan panssariristeilijä.
Valmistus

Alus tilattiin Caraccasta, missä köli laskettiin vuonna 1890. Alus laskettiin vesille 17. lokakuuta 1896 ja se valmistui vuonna 1902.
Palvelus

Alus poistettiin alusluettelosta vuonna 1929.
Promachónas

| Promachónas Προμαχώνας |
| --- | --- |
 Promachónaksen rautatieasemaa.
 Kunnallisyksikön sijainti
 Promachónas
 Koordinaatit: 41°21′48″N, 23°21′34″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Sintikí
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  120706
Väkiluku (2011):  140
 – Kylä­yhdys­kunta:  140
 – Kylä:  140
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Promachónas (kreik. Προμαχώνας, kath.kreik. Προμαχών, Promachón, bulg. Драготин, Dragotin) on Kreikan kylä sekä samanniminen Sintikín kunnan kunnallisyksikkö (Δημοτική Ενότητα Προμαχώνα/Προμαχώνος, Dimotikí Enótita Promachóna/Promachónos) ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 140 (vuonna 2011).
Promachónaksen kylä sijaitsee Strymónas- eli Struma-joen solassa lähellä Bulgarian rajaa noin 35 kilometriä pohjoisluoteeseen Sérresin kaupungista. Se on tärkeä rajanylityspaikka Bulgariaan, ja sinne johtaa Thessalonikista ja Sérresistä A25-moottoritie. Kylässä sijaitsee myös entinen Promachónaksen rautatieasema. Kylän läheltä on tehty myöhäisen neoliittisen kauden aikainen asutuslöytö, joka tunnetaan nimellä Promachónas-Topolniča.
Promachónas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Achladochórin, Ágkistron, Kerkínin, Petrítsin ja Sidirókastron kanssa, jolloin se muuttui uuden kunnan kunnallisyksiköksi.
Brian May

| Brian May |
| --- | --- |
 Brian May vuonna 2017.
Henkilötiedot
Koko nimi:  Brian Harold May
Syntynyt: 19. heinäkuuta 1947 (ikä 77)
Ammatti:  Astrofysiikan tohtori, Yliopiston kansleri
Arvonimi: Sir
Muusikko
Aktiivisena:  1963–
Tyylilajit:  hard rock, rock, monia eri genrejä
Soittimet:  kitara, laulu, piano, ukulele, harppu
Yhtyeet:  Queen, The Brian May Band, Smile, 1984
Levy-yhtiöt:  Parlophone ja Hollywood Records 
Aiheesta muualla
www.brianmay.com
  [ Muokkaa Wikidatassa ] [ ohje ]  
May esiintymässä vuonna 2005.
Brian Harold May (s. 19. heinäkuuta 1947 Hampton, Lontoo) on brittiläinen muusikko, joka tunnetaan Queen-yhtyeen kitaristina ja lauluntekijänä. Ennen omistautumistaan kokopäiväisesti musiikille May opiskeli tähtitiedettä Lontoon Imperial Collegessa. Hänestä tuli vuodenvaihteessa 2008 Liverpoolin John Moores -yliopiston kansleri. Asteroidi 52665 Brianmay on nimetty hänen mukaansa.
Brian May on Queenissa multi-instrumentalisti, mutta ennen kaikkea arvostettu kitaristi. Musiikkilehti Rolling Stone sijoitti hänet sadan parhaan kitaristin listalla sijalle 26, ja radiokanava Planet Rock puolestaan parhaiden kitaristien listalla sijalle seitsemän. Brian May tunnetaan omaperäisestä, itseopiskellusta soittotyylistään. Hän soittaa kuuden pennin kolikolla ja käyttää isänsä kanssa rakentamaansa Red Special -kitaraa, josta on tehty useita jäljitelmiä.
Queen

Brian May perusti vuonna 1968 yhdessä ystävänsä Roger Taylorin ja Tim Staffellin kanssa yhtyeen nimeltä Smile. Kun Staffell pari vuotta myöhemmin lähti yhtyeestä, sen laulajaksi pestautui Freddie Mercury, ja samalla yhtyeen nimeksi vaihdettiin Queen.
May kirjoitti ja sävelsi monet tunnetuimmista Queenin hittikappaleista, kuten ”Tie Your Mother Down” (1976), ”We Will Rock You” (1977), ”Hammer to Fall” (1984), ”Who Wants to Live Forever” (1986), ”I Want It All” (1989) ja ”The Show Must Go On” (1991). May myös lauloi useissa Queenin kappaleissa osan lauluosuuksista. Muutamilla Queenin kappaleilla May soitti muitakin soittimia kuin kitaraa. Esimerkiksi albumilla A Night at the Opera hän soittaa ukulelea kappaleessa ”Good Company” ja harppua kappaleessa ”Love of My Life”, albumilla The Game puolestaan pianoa kappaleessa ”Save Me”.
1980-luvun loppupuolella May kärsi avioeronsa ja isänsä kuoleman seurauksena masennuksesta ja itsemurha-ajatuksista. Freddie Mercuryn kuoltua vuonna 1991 ja Queenin lopetettua toimintansa May teki terapiatyötä julkaisemalla pitkään valmistelemansa sooloalbumin Back to the Light (1992). Hänen toinen varsinainen soololevynsä on Another World vuodelta 1998. Jo ennen näitä ilmestyi vuonna 1983 nimellä ”Brian May and Friends” mini-LP Star Fleet Project, jolla soitti muun muassa Eddie Van Halen. Omien julkaisujensa lisäksi May on vieraillut paljon muiden artistien levyttämillä kappaleilla.
Kitara ja vahvistimet

Mayn omintakeinen kitarasoundi perustuu suurelta osin hänen Red Special kitaraansa, jonka hän rakensi 16-vuotiaana isänsä kanssa hyvin tiiviistä, 1700-luvulta peräisin olleesta huonekalupuusta. May porasi kitaran runkoon akustisia taskuja, joiden aiheuttama resonointi saa aikaan hyvin omintakeisen soundin. Kitarassa on Burnsin TriSonic yksikelaiset mikrofonit. May on käyttänyt tätä samaa kitaraa koko uransa.
Tavallisen plektran sijaan hän käyttää kielten näppäilyyn vanhaa englantilaista kuuden pennyn kolikkoa.
Mayn kitarasoundiin vaikuttavat myös hänen käyttämänsä useat, yhtaikaisesti stereofekteihin kytketyt Vox AC-30 -putkivahvistimet, sekä John Deaconin rakentama Deacy-minivahvistin. Maylla on myös tunnettu käden ylösvievä voimasointuliike, jota hän käyttää usein.
Yksityiselämä

Vuonna 2005 Brian Maylle myönnettiin arvonimi CBE (Commander of the Order of the British Empire) ansioista musiikin saralla. May on toiminut myös useissa hyväntekeväisyyshankkeissa, kuten AIDS:n vastaiset Mercury Phoenix Trust ja Nelson Mandelan 46664.
Kesäkuussa 2007 May viimeisteli 35 vuotta kesken olleen astrofysiikan tohtorinväitöskirjansa, joka koskee eläinratavalon Doppler-ilmiötä. Hän valmistui astrofysiikan tohtoriksi vuonna 2008. Hän on kirjoittanut myös yhdessä Sir Patrick Mooren ja Chris Lintottin kanssa kirjan Bang! Maailmankaikkeuden historia (engl. Bang! The History of Universe, suomeksi kustantanut Ajatus Kirjat, 2007), joka käsittelee kosmologiaa. Kaksi Brian Mayn kirjoittamaa tieteellistä artikkelia on lisäksi julkaistu Nature-tiedelehdessä.
May on naimisissa näyttelijä Anita Dobsonin kanssa. Hänellä on edellisestä avioliitostaan kolme lasta: James ”Jimmy” (s. 1978), Louisa (s. 1981) ja Emily Ruth (s. 1987). May on kasvissyöjä. May ei tupakoi ja yhtyetovereistaan Freddie Mercurysta ja Roger Taylorista poiketen hän ei koskaan käyttänyt laittomia huumeita. Suosikkioluekseen hän on maininnut Guinnessin.
Hän kertoo esiintyneensä humalassa vain kerran.lähde? Queen esiintyi samana iltana Aerosmithin kanssa, ja yhtyeen jäsenet ja managerit riitelivät soittoajoista. Brian May päätti Aerosmithin kitaristin Joe Perryn kanssa pysytellä kaukana riidasta. Kitaristien keskustellessa Perry avasi pullon Jack Daniel'sia ja pian molemmat kitaristit olivat humalassa. Vaikka muut yhtyeen jäsenet kehuivat Mayn energisyyttä, päätti hän ettei joisi enää ikinä ennen esitystä enempää kuin tuopin olutta, ja että hän koettaisi tuoda esitykseen energisyyttä muilla tavoin.lähde?
Kuningas Charles III myönsi Maylle 1. tammikuuta 2023 ritarin arvonimen ja hänen virallinen nimensä on nyt Tohtori Sir Brian Harold May.
Sooloalbumit

Star Fleet Project (”Brian May and Friends”, 1983)
Back to the Light (1992)
Live at the Brixton Academy (1994)
Another World (1998)
Furia (soundtrack, 2000)
Teokset

May, Brian & Moore, Patrick & Lintott, Chris: Bang! Maailmankaikkeuden historia.  ((Bang! The complete history of the universe, 2007.) Suomentanut Raine Karjalainen)  Helsingissä:  Ajatus, 2007.  ISBN 978-951-20-7418-1
Aiheesta muualla

Wikimedia Commonsissa on kuvia tai muita tiedostoja aiheesta .
Brian May
BrianMayniac's site
The Official Web Site for Brian May Guitars
| n k Queen |
| --- | --- |
 Brian May  Roger Taylor Freddie Mercury  John Deacon 
Studioalbumit:  Queen  Queen II  Sheer Heart Attack  A Night at the Opera  A Day at the Races  News of the World  Jazz  The Game  Flash Gordon  Hot Space  The Works  A Kind of Magic  The Miracle  Innuendo  Made in Heaven  The Cosmos Rocks 
Kokoelmat:  Greatest Hits  The Complete Works  Greatest Hits II  Queen Rocks  The Crown Jewels  Greatest Hits III  Absolute Greatest 
Livetallenteet:  Live Killers  Live Magic  Live at Wembley ’86  Live at the Bowl  Return of the Champions  Queen Rock Montreal 
Muuta:  Diskografia  Bohemian Rhapsody -elokuva (2018) 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska 2  BnF data 2  Saksa  Italia  Suomi (KANTO)  Belgia  Yhdysvallat  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii  Mathematics Genealogy Project  ORCID 2  Scopus 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  IdRef
Princess Ai

| Princess Ai |
| --- | --- |
プリンセス·アイ物語   ('Princess Ai Monogatari)
Genre: fantasia, romantiikka 
Manga
Tekijä: Courtney Love, DJ Milky
Julkaisija:  Shinshokan    Punainen Jättiläinen    Tokyopop
Sarjajulkaisulehti: Wings
Ensimmäinen painatus: 6. heinäkuuta 2004 – 7. helmikuuta 2006
Kirjojen lukumäärä: 3 
Princess Ai (jap. プリンセス·アイ物語, Princess Ai monogatari) on Misaho Kujiradōn kolmiosainen shōjo-mangasarja, joka pohjautuu Courtney Loven ja DJ Milkyn kirjoittamaan tarinaan. Sarjakuva kertoo muistinsa menettäneestä Ai-nimisestä tytöstä, joka herää hämmentyneenä Tokion kadulla ja joka lähtee selvittämään kuka hän on ja miksi hän on Tokiossa. Suomeksi sarjaa julkaisee Punainen Jättiläinen.
Sarjalle luvattiin myös jatkoa: yksiosaiset Rumors From The Other Side (2008), Encounters (2009), strippikokoelma Princess Ai of Ai Land (2009) ja kolmiosainen jatkosarja The Prism Of Midnight Dawn (2009). Niistä Rumors From The Other Side ilmestyi tavallisesti ja The Prism Of Midnight Dawn alkoi ilmestyä nimellä Keskiyön kajastus, mutta Princess Ai of Ai Land sekä Encounters peruttiin erimielisyyksien takia. Myöhemmin Encounters ilmestyi Pauna Media Groupilta nimellä Princess Ai: Kohtaamisia.
Suomeksi

Princess Ai. Osa 1, Kärsimys.  ((Princess Ai, vol. 1: Destitution, 2004.) Suom. Antti Grönlund)  Punainen jättiläinen, 2006.  ISBN 952-5630-04-8
Princess Ai. Osa 2, Kirkkaus.  ((Princess Ai, vol. 2: Lumination, 2005.) Suom. Antti Grönlund)  Punainen jättiläinen, 2006.  ISBN 952-5630-05-6
Princess Ai. Osa 3, Ylösnousemus.  ((Princess Ai, vol. 3: Evolution, 2005.) Suom. Antti Grönlund)  Punainen jättiläinen, 2006.  ISBN 952-5630-06-4
Aiheesta muualla

Petteri Uusitalo: Aivoluutiota[vanhentunut linkki]. Kvaak.fi 11.10.2006.
Prohladnyi

| Prohladnyi Прохладный |
| --- | --- |
 Lenin-patsas Prohladnyin kaupungintalon edustalla.
 lippu:  vaakuna
 Kabardi-Balkarian tasavalta Venäjän federaatiossa, alla kaupungin sijainti tasavallassa
 Prohladnyi
 Koordinaatit: 43.759°N, 44.010°E 
Valtio:  Venäjä
Subjekti:  Kabardi-Balkarian tasavalta
Pinta-ala:  
 – Kokonaispinta-ala:  28,5 km²
Väkiluku (2010)  ():  59 601
Aikavyöhyke:  UTC+3 (MSK)
 
 admprohladnyi.ru 
Infobox OKVirheellinen NIMI-arvo: 
Prohladnyi (ven. Прохла́дный) on kaupunki Kabardi-Balkariassa Venäjällä. Se sijaitsee Kaukasusvuorten juurella Terekiin laskevan Malkajoen rannalla 56 kilometriä Naltšikista koilliseen. Kaupunki on Prohladnyin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Mineralnyje Vodyyn, Mozdokiin ja Groznyiin johtavat rautatiet (Prohladnyin asema). Asukkaita oli 59 601 henkeä (vuonna 2010).
Paikkakunta on saanut alkunsa 1700-luvulla syntyneestä Prohladnoin kasakkakylästä. 1860-luvulla sen kautta rakennettiin Donin Rostovin ja Vladikavkazin välinen rautatie. Vuonna 1937 Prohladnyi sai kaupungin aseman. Nykyään se on Kabardi-Balkarian toiseksi suurin kaupunki ja huomattava teollisuuskeskus. Tärkeimmät teollisuudenalat ovat koneenrakennus ja metallinjalostus.
Aiheesta muualla

Wikimedia Commonsissa on kuvia tai muita tiedostoja aiheesta .
Prohladnyin kaupungin sivusto (Arkistoitu – Internet Archive) (venäjäksi)
Pääkaupunki: Naltšik

Baksan | Maiski | Nartkala | Prohladnyi | Terek | Tšegem | Tyrnyauz
Baksan •
Baksan •
Elbrus •
Lesken •
Maiski •
Naltšik •
Prohladnyi •
Prohladnyi •
Terek •
Tšegem •
Tšerek •
Urvan •
Zolskoje
Kabardi-Balkarian lippu
Prokiraalisuus

Esimerkki prokiraalisesta molekyylistä. Mikäli toinen ryhmistä A korvautuu jollain muulla atomilla tai atomiryhmällä on muodostuva uusi molekyyli kiraalinen
Prokiraalisuus tarkoittaa sellaista molekyylirakennetta, josta voi yhdellä reaktioaskeleella muodostua kiraalinen rakenne. Prokiraalisuudella on useita määritelmiä, jotka voivat olla osittain ristiriitaisia. Yleisesti käytettyjä määritelmiä ovat, että prokiraalisen molekyylin tulee sisältää vähintään yksi atomi, josta voi reaktiaskeleella muodostua kiraalinen keskus, tämä on niin sanottu prokiraalinen keskus, tai että molekyyli sisältää tooppisen ryhmän, eli ryhmän jonka korvautuminen johtaa joko enantiomeerin tai diastereomeerin muodostumiseen. Mikäli molekyylistä muodostuu kiraalinen kahdessa vaiheessa kutsutaan sitä proprokiraaliseksi. Monissa biokemiallisesti tärkeissä reaktioissa on prokiraalisia molekyylejä, joista muodostuu entsyymien katalysoimana kiraalisia molekyylejä.
Terminologiaa

Mikäli orgaanisen yhdisteen rakenteessa on tetraedrimäinen sp3-hybridisoitunut hiiliatomi, johon on sitoutunut kolme erilaista atomiryhmää, joista kaksi on ekeskenään samoja, muodostuu toisen tällaisen ryhmän korvautuessa kiraalinen molekyyli. Tämän molekyylin hiiliatomi on prokiraalinen keskus ja keskenään samankaltaiset ryhmät ovat enantiotooppisia, mikä tarkoittaa sitä, että toisen niistä korvautuessa muodostuu enantiomeereja. Jos molekyylissä on jo valmiiksi kiraalinen ryhmä ovat korvautuvat ryhmät diastereotooppisia ja korvautumisreaktiossa muodostuu diastereomeerejä. Keskenään samankaltaisia ryhmiä kutsutaan nimityksillä pro-R tai pro-S riippuen siitä, mikä on muodostuvan stereokeskuksen konfiguraatio. Mikäli konfiguraatio on R, on korvautunut ryhmä pro-R ja vastaavasti pro-S-rymän korvautuessa muodostuu S-enantiomeeri.
Orgaaninen yhdiste on tasomainen hiilistomin kohdalta hiiliatomin ollessa sp2-hybridisoitunut. Esimerkkejä tällaisista yhdisteistä ovat karbonyyliyhdisteet. Prokiraalisia karbonyyliyhdisteitä ovat esimerkiksi aldehydit ja ketonit, joiden alkyyliryhmät ovat keskenään erilaisia. Näiden molekyylien prokiraalinen keskus on karbonyyliryhmän hiiliatomi, joka reagoi additioreaktiolla muodostaen kiraalisen yhdisteen. Tällaisissa tapauksissa prokiraalinen keskus on tasomainen ja additioreaktio voi tapahtua kummalta puolelta tahansa. Re-puoli on se puoli, jonka suunnalta additioreaktion tapahtuessa muodostuu R-isomeeri ja mikäli reaktio tapahtuu si-puolelta muodostuu S-isomeeri.
Prokiraalinen karbonyyliyhdiste ja sen re- ja si-puolet
Princesa (1750)

| Princesa |
| --- | --- |

Aluksen vaiheet
Rakentaja:  Havana
Kölinlasku:  11. toukokuuta 1748
Laskettu vesille:  15. syyskuuta 1750
Palveluskäyttöön:  15. elokuuta 1751
Poistui palveluskäytöstä:  vallattu 16. tammikuuta 1780 HMS Princessa
Loppuvaihe:  romutettu joulukuussa 1809
Tekniset tiedot
Uppouma:  1 966 bm
Pituus:  51,9 m
Leveys:  15,6 m
Syväys:  6,7 m
Aseistus
Aseistus:  70 tykkiä
Princesa eli Santa Barbara oli Espanjan laivaston vuonna 1750 vesille laskettu Princesa-luokan kaksikantinen 70-tykkinen linjalaiva.
Valmistus

Alus tilattiin Havannasta, missä köli laskettiin 11. toukokuuta 1748. Alus laskettiin vesille 15. syyskuuta 1750 ja otettiin palvelukseen 15. elokuuta 1751.
Palvelus

Alus lähti Havannasta päällikkönään Simón de Herrera ja saapui 30. huhtikuuta 1752 Cádiziin. Vuoden lopun alus etsi algerialaisia merirosvoja ja saattaen kauppalaivoja. Alus oli 1754-1758 partioimassa Euroopan ja Amerikan vesillä amiraali Alonso de la Rosa Levassorin alaisuudessa. Se liitettiin 1759 Juan José Navaron, Marqués de la Victorian, laivastoon saattamaan Napolista Carlos III kruunajaisiinsa Barcelonaan. Alus oli 1761-1762 Cádizissa partio- ja saattoaluksena.
Alus lähti 27. huhtikuuta 1763 Cádizista Áfrican, Aquilesin ja Héctorin kanssa Havannaan kuljettaen joukkoja ja varusteita. Se palasi 28. helmikuuta 1764 Cádiziin. Alus oli 1764-1767 pääosin Välimerellä. Syyskuussa 1769 se riisuttiin aseista ja siirrettiin reserviin Algeciraksessa.
Vuodesta 1771 alus partioi Pohjois-Afrikan rannikolla, kunnes se liitettiin kesäkuussa 1779 Luis de Córdovan laivastoon Cádizissa. Kesäkuussa 1779 alkoi Espanjan ja Britannian välinen sota. Se liitettiin 1779  ranskalais-espanjalaiseen laivastoon, jonka komentajana oli Ranskan laivaston amiraali Orvillier. Alus osallistui laivaston mukana 1. Englannin kanaalin sotaretkeen. Sen miehistö avusti Ranskan laivaston fregatteja Junonia ja Gentilleä Britannian kuninkaallisen laivaston HMS Ardentin valtauksessa. Kesäkuussa 1779 alus oli Córdovan laivastossa Brestissä, mistä se lähti Cádiziin osallistuakseen Gibraltarin sotaretkeen.
Alus liitettiin Juan de Lángaran laivastoon, joka lähti tammikuussa 1780 Cartagenasta. Se osallistui 16. tammikuuta 1780 Cabo de São Vicenten taisteluun, jossa alus vallattiin.
Palvelus > HMS Princessa

Alus liitettiin 3. huhtikuuta 1780 Kuninkaalliseen laivaston nimellä HMS Princessa. Alus varustettiin Portsmouthissa 5. toukokuuta - 22. elokuuta, mikä maksoi 16 236 puntaa yhden shillingin ja kolme dimeä.
Alus otettiin palvelukseen huhtikuussa ensimmäisenä päällikkönään Sir Thomas Rich liitettynä Darbyn laivasto-osastoon. Alus lähti 29. marraskuuta Hoodin mukana Länsi-Intiaan. Alus saapui St. Eustatiukselle 3. helmikuuta 1781 ja Martiniquelle 29.-30. huhtikuuta. Toukokuussa alus oli Draken laivueessa Tobagossa, jolloin se oli Sir Francis Samuel Draken lippulaivana päällikkönään Charles Knatchbull. Alus lähti Hoodin mukana Pohjois-Amerikan rannikolle osallistuen Cheasapeaken taisteluun 5, syyskuuta.
Alus palasi 5. joulukuuta Hoodin laivaston mukana Länsi-Intiaan ollen St. Kittsissä 25.-26. tammikuuta 1782. Alus osallistui 12. huhtikuuta Saintesin taisteluun. Pigotin laivasto-osaston mukana alus lähti 21. heinäkuuta Pohjois-Amerikkaan ollen New Yorkissa 5. syyskuuta-24. lokakuuta, minkä jälkeen alus palasi Leewardsaarille.
Aluksen päälliköksi tuli joulukuussa 1782 Lambert Brabazon ollen edelleen Draken lippulaivana. Alus poistettiin palveluksesta heinäkuussa 1783. Alus varustettiin Plymouthissa reserviin sijoitettavaksi elokuussa ja se oli  varastoaluksena heinä-elokuun 1784. Alus myytiin romutettavaksi Plymouthissa joulukuussa 1809.
Prometheus-seura

| Prometheus-seura |
| --- | --- |
Perustettu:  1905
Kotipaikka:  Helsinki
Puheenjohtaja:  Edvard Westermarck
Infobox OKNimi-testi OK: 
Prometheus-seura (ruots. Studentföreningen Prometheus ’ylioppilasyhdistys Prometheus’) oli vuosina 1905–1914 toiminut suomalainen yhdistys. Yhdistyksen puheenjohtaja oli Edvard Westermarck, varapuheenjohtaja Georg Schauman ja sihteeri Svante Dahlström. Muita seuran toimintaan osallistuneita olivat muun muassa Rafael Karsten, Rolf Lagerborg, Knut Tallqvist, Wilhelm Bolin, Yrjö Hirn, Hjalmar Magnus Eklund, Harry Federley, Alma Söderhjelm, Gunnar Castrén, K. H. Wiik, Viktor Heikel, Ernst Lampén ja Hermann Friedmann. Yhdistys vaati uskonnonopetuksen poistamista koulujen yläluokilta, siviiliavioliiton hyväksymistä ja valapakon poistamista oikeudenistunnoista. Yhdistys arvosteli kristinuskon moraalia pitäen sitä vanhentuneena.
Yhdistys perustettiin Helsingin yliopiston yliopistonuorison keskuudessa 20. lokakuuta 1905 hieman ennen suurlakon alkua. Seura oli aatteellisesti sekularistinen, humanistinen ja liberalistinen. Sen periaatteiden taustat palautuivat yleiseurooppalaiseen murrokseen, jossa empirismi, evolutionismi ja liberalismi saivat kannatusta oppineistossa. Seuran kannattajat eivät olleet yhteiskunnallisissa kannanotoissaan yhtenäisiä. Westermarck itse arveli Prometheuksen kokoukset suositummiksi kuin yhdenkään toisen oppilasjärjestön. Prometheuksessa pidettiin luentoja humanististen aiheiden lisäksi myös teologiasta ja teosofiasta, pitäjinä muun muassa tuleva arkkipiispa Erkki Kaila.
1910-luvun puolivälissä seuran toiminta hiipui samalla kun yhteiskunnallinen tilanne Suomessa kiristyi. Varsinaisesti seura lakkautettiin sisällissodan jälkeen, valtiovallan todettua sen toiminnan propagandistiseksi. Siviilivihkiminen tehtiin Suomessa lailliseksi vuonna 1917 annetulla erillislailla.
Uskonnonvapauslaki säädettiin 1922, ja se tuli voimaan vuoden 1923 alusta. Uusi laki salli kansalaisten olla kuulumatta uskonnollisiin yhdyskuntiin. Vasta tämä laki antoi myös ateisteille Suomessa täydet kansalaisoikeudet. Vaatimus valtion ja kirkon erottamisesta ei kuitenkaan toteutunut täysin.
Kirjallisuutta

Lagerborg, Rolf: Kristinuskon opetusta vai maallista siveyskasvatusta.  (Prometheuksen kirjasia 2)  Helsinki, 1907.  Teoksen verkkoversio.
Lagerborg, Rolf: När föreningen Prometheus kom till 1905–06.  (Eripainos: Filosofisen yhdistyksen vuosikirja Ajatus, 10 (1941))  Helsinki:  Suomen filosofinen yhdistys, 1941.
Westermarck, Edvard: Siveys ja kristinusko: Esitelmä.  (Prometheuksen kirjasia 1)  Helsinki:  Prometheus, 1907.  Teoksen verkkoversio.
Maxi-oikeudenkäynti

Maxi-oikeudenkäynti oli 1980-luvun puolivälissä käyty rikosoikeudenkäynti Sisiliassa, jossa oli satoja syytettyjä syytettyinä lukuisista rikoksista liittyen Sisilian mafiaan. Syytökset perustuivat pääosin ilmiantajiksi ryhtyneiden entisten mafian jäsenten antamiin todistuksiin. Onnistunut oikeudenkäynti rohkaisi muitakin entisiä mafian jäseniä todistamaan entisiä kollegoitaan vastaan. Tämä johti lopulta mafian johtaman huumekaupan huomattavaan vähenemiseen sekä sisilialaisten ja amerikkalaisten mafiaperheiden välien vahingoittamiseen.